 Arrintii waxay noqotay af-kala qaad wakiilkii waxa uu ku adkaystay inaanay Itoobiya ay isugu mid yihiin xisbiyada tartamayaa oo aanay cidna gaar ahaan ula socon, markii aan ka baxnay Madaxtooyada ayaan ka baryey wakiilkii inaannu weedhaa u gudbin madaxdiisa Addis Ababa fadhida, taas oo keeni karta in xidhiidhka Somaliland iyo Itoobiya uu xumaado, waxa uu iigu jawaabay inuu gudbinayo warkaas mar haddii uu ka soo baxay afkii Madaxweynaha ma qarin karo; waxa iigu xigtay inuu ii sheegay mudda yar kadib in laga fekarayo in Itoobiya ay xidho xafiiska ay ku leedahay Somaliland ma hubo inay dhab ahayd iyo inuu ku hanjebayey. 